Seevastu on aga Väike Illimar autori väliselt elukäsituselt ja stiililt värske ja uudne, võrratu oma sõnastuse ühtsuses ja loomulikkuses. Tuglas üllatab selles romaanis oma  elu- ja kunstistiili käsituse uue maneeriga. Olles kõik aeg uusromantik viimsete konsekventsideni, esineb ta korraga selles teo­ses uusrealistina. Lugejale muutub romaan ligidaseks eriti seetõttu, et ta on koestatud ja lõimestatud autobiograafiliselt, ühtlasi aga häälestatud humorist­liku ja südamliku meeleoluga, kusjuures ei ole unustatud ka miljööle rõhku panemata."